Noëlle Perna

Noëlle Perna, dicha Mado la Niçoise, nascuda en Argeria francesa lo 31 de julhet de 1954 a Philippeville (uèi Skikda), es una umorista e actritz francesa. 

Los parents de Noëlle Perna son Pès negres d'origina italiana. Arribats en Occitània a Niça (Provença), reprenon lo « Bar des Oiseaux » (Bar dels Aucèls) situat dins lo barri vièlh de la ciutat. 

A vint ans, Noëlle Perna repren la gestion de l'estanquet niçard de sos parents. Se produtz alavetz en espectacle darrièr son taulièr. Puèi, obrís còsta son estanquet un pichon teatre en 1999 ont i jòga sus l'empont de representacions, en convidant tanben d'artistas locals. Sa capitada creissenta, comença alavetz de jogar dins divèrsas salas d'espectacle un pauc pertot en Occitània, e en 2002, figura pel primièr còp dins una programacion importanta, ambe entre autres Gad Elmaleh e Jean-Marie Bigard. 

En 2003, jòga son primièr espectacle a París (França), al Théâtre de Dix Heures, ambe lo nom de Mado la Niçoise.Noëlle Perna, alias Mado la Niçoise, s’ancre de nouveau dans sa ville de cœur https://www.nicematin.com/humour/-j-en-avais-marre-d-etre-sur-les-routes-j-avais-envie-de-retrouver-ma-ville-et-puis-renouer-avec-ce-public-nicois-celui-qui-m-a-faite-noelle-perna-alias-mado-la-nicoise-s-ancre-de-nouveau-dans-sa-ville-de-coeur-965106

Particularitat de son umor
Sos diferents personatges e las scenetas interpretadas se fondan sus las observacions dels clients de son bar. Noëlle Perna basa donc son umor sus l'etnotipe occitan, en emplegant lo francés, quitament lo francitan, coma es parlat a Niça pels autoctòns occitans, ambe lo lo famós « accent del Miègjorn » e de segur la supausada gestuala fòrça teatrala dels Provençals.

 Filmografia 
 Annadas 2010 
 2010 : Le Thanato de Frédéric Cerulli
 2013 : Repas de famille de Pierre-Henry Salfati e Les Chevaliers du Fiel 
 2016 : Marseille de Kad Merad
 2016 : Brice 3 de James Huth 

Referéncias

Categoria:Naissença en 1954
Categoria:Umorista francés
Categoria:Actritz francesa